^ ser. 3 World Book Encyclopedia e tlhalosa go betšha e le “go betšha gore motshameko kana tiragalo e tla felela jang, kgotsa go iteka lesego.” Gape e tlhalosa gore “batho ba ba betšhang kgotsa batshameki gantsi ba betšha ka madi mo . . . metshamekong ya go iteka lesego e e tshwanang le dilothari, metshameko ya dikarata le mataese.” Basupi ba ga Jehofa ba dira ditiro tse dintsi ka maikaelelo a a tshwanang le a Tora ya Tebelo—a go tlotlomatsa Jehofa jaaka Morena Molaodimogolo wa lobopo le go itsise dikgang tse di molemo tsa Bogosi jwa gagwe. (Mathaio 24:14; Tshenolo 4:11) Fela jaaka makasine ono o ile wa bua ka 1879, Basupi ba ga Jehofa ba sa ntse ba tlhatswegile pelo gompieno gore Modimo o tshegetsa tiro ya bone le gore ditiro tse a di amogelang di tla kgona go duelelwa. Mme gone, ditiro tsa Basupi ba ga Jehofa di duelelwa jang? Mme ba dira ditiro tsa mofuta ofe gore ba kgone go rera dikgang tse di molemo mo lefatsheng lotlhe?